Άδεια Κυκλοφορίας Φορτηγού Δημοσίας Χρήσης (ΦΔΧ) λόγω Μεταβίβασης
Αίτηση για Έκδοση Άδειας Κυκλοφορίας Φορτηγού Δημοσίας Χρήσης (ΦΔΧ) λόγω Μεταβίβασης
Η αίτηση με τα απαραίτητα δικαιολογητικά υποβάλλεται στην Διεύθυνση Μεταφορών και Επικοινωνιών της Περιφερειακής Ενότητας της έδρας της μεταφορικής επιχείρησης. Η αίτηση υπογράφεται από το φυσικό πρόσωπο-ιδιοκτήτη της μεταφορικής επιχείρησης. Στην περίπτωση των νομικών προσώπων, η αίτηση υπογράφεται από το νόμιμο εκπρόσωπο της εταιρίας. Η αίτηση μπορεί να υποβληθεί από εξουσιοδοτημένο εκπρόσωπο της επιχείρησης.
Κατάθεση από τον αιτούντα (δια ζώσης ή ταχυδρομικά)
Έχουν τηρηθεί για το φορτηγό αυτοκίνητο οι διαδικασίες για τον έλεγχο ασφαλούς, υγιεινής ή κατάλληλης μεταφοράς ορισμένων εμπορευμάτων, όπως προβλέπεται κατά περίπτωση στις νομοθετικές ή κανονιστικές διατάξεις του δημόσιου φορέα που ρυθμίζει τις προϋποθέσεις μεταφοράς του συγκεκριμένου είδους.
Έχουν τηρηθεί οι διαδικασίες που προβλέπονται για την εξόφληση ή νόμιμη απαλλαγή από τον φόρο μεταβίβασης, στις περιπτώσεις που προβλέπεται στην φορολογική νομοθεσία.
Η μεταφορική επιχείρηση στην οποία μεταβιβάζεται το φορτηγό αυτοκίνητο δημοσίας χρήσης με την άδειά του είναι εμπορική εταιρία οποιασδήποτε νομικής μορφής με νομική προσωπικότητα ή φυσικό πρόσωπο ή μεταφορική επιχείρηση άλλης μορφής που λειτουργούσε στις 30/9/2010 και μπορεί να λειτουργεί με αυτή τη μορφή έως τη λήξη της μεταβατικής περιόδου του άρθρου 2 παρ. 7 γ ν. 3887/2010.
Η μεταφορική επιχείρηση στην οποία μεταβιβάζεται το φορτηγό αυτοκίνητο δημοσίας χρήσης με την άδειά του διαθέτει άδεια άσκησης επαγγέλματος οδικού μεταφορέα εμπορευμάτων του Κανονισμού (ΕΚ) 1071/2009 σε ισχύ. Η οικονομική επιφάνεια της μεταφορικής επιχείρησης σύμφωνα με τον Κανονισμό (ΕΚ) 1071/2009 καλύπτει όλα τα οχήματα που διαθέτει η μεταφορική επιχείρηση.
Ασφάλιση στον e-ΕΦΚΑ σύμφωνα με τις ισχύουσες διατάξεις της ασφαλιστικής νομοθεσίας 2. Εξόφληση ή η κεφαλαιοποίηση και καταβολή σε δόσεις όλων των απαιτητών υποχρεώσεων προς τον e-ΕΦΚΑ από πάσης φύσεως οφειλές, όπως προβλέπεται στην ασφαλιστική νομοθεσία.
1. Έχουν τηρηθεί για το φορτηγό αυτοκίνητο οι διαδικασίες που προβλέπονται κατά περίπτωση σχετικά με την εξακρίβωση της ταυτότητάς του με βάση τα τεχνικά χαρακτηριστικά και τον τυχόν απαιτούμενο εξοπλισμό. 2. Έχουν τηρηθεί για το φορτηγό αυτοκίνητο οι διαδικασίες που προβλέπονται σχετικά με τη διενέργεια περιοδικού τεχνικού ελέγχου, όταν υπάρχει αυτή η υποχρέωση πριν την έκδοση άδειας κυκλοφορίας. Αυτές οι προϋποθέσεις δεν περιγράφονται σε αυτήν την διαδικασία.
Έχουν τηρηθεί οι διαδικασίες που προβλέπονται για την εξόφληση του τέλους μεταβίβασης του άρθρου 27 ν. 2873/2000, στις περιπτώσεις που οφείλεται.
Το φορτηγό αυτοκίνητο ανήκει στην κυριότητα της μεταφορικής επιχείρησης που το μεταβιβάζει.
Το φορτηγό αυτοκίνητο δημοσίας χρήσης κυκλοφορεί νόμιμα και μπορεί να γίνει μεταβίβαση της άδειας κυκλοφορίας του (του δικαιώματος φορτηγού δημοσίας χρήσης). Αυτά τα στοιχεία προκύπτουν από τον φάκελο που τηρείται για το φορτηγό αυτοκίνητο στην αρμόδια υπηρεσία μεταφορών της Περιφέρειας.
Η διαδικασία αφορά την έκδοση άδειας κυκλοφορίας φορτηγού δημοσίας χρήσης (ΦΔΧ) λόγω μεταβίβασης.
Τέλος αδείας οχήματος του άρθρου 26 ν. 2873/2000 ύψους εκατό (100) ευρώ για κάθε όχημα δημοσίας χρήσης με ανεξάρτητη άδεια κυκλοφορίας.
Τέλος μεταβίβασης σύμφωνα με το άρθρο 27 ν. 2873/2000 (Α 285).
Νομιμοποιητικά έγγραφα νομικών προσώπων που υποβάλλουν την αίτηση (όπως καταστατικό).
Βιβλιάριο μεταβολών κυριότητας και κατοχής του φορτηγού αυτοκινήτου.
Φωτοαντίγραφο άδειας άσκησης επαγγέλματος οδικού μεταφορέα εμπορευμάτων του Κανονισμού (ΕΚ) 1071/2009 σε ισχύ.
Απόδειξη κατάλληλης οικονομικής επιφάνειας της μεταφορικής επιχείρησης για όλα τα φορτηγά δημοσίας χρήσης που διαθέτει.
Δήλωση υπεραξίας θεωρημένη από τη ΔΟΥ και αποδεικτικό πληρωμής φόρου μεταβίβασης ή έγγραφο από το οποίο αποδεικνύεται η νόμιμη απαλλαγή από τον φόρο μεταβίβασης.
Αποδεικτικό ασφαλιστικής ενημερότητας για μεταβίβαση φορτηγού αυτοκινήτου δημοσίας χρήσης από τον ΕΦΚΑ.
Βεβαίωση ασφάλισης στον e-ΕΦΚΑ ή άλλο έγγραφο από το οποίο προκύπτει η ασφαλιστέα ιδιότητα (οδικός μεταφορέας).
Αποδεικτικό καταβολής ισχύοντος τέλους αδείας οχήματος του άρθρου 26 ν.2873/2000.
Δικαιολογητικά για εξακρίβωση ταυτότητας οχήματος και τυχόν απαιτούμενο εξοπλισμό.
Δικαιολογητικά που σχετίζονται με την ασφαλή, υγιεινή ή κατάλληλη μεταφορά ορισμένων εμπορευμάτων.
Βεβαίωση περί μη οφειλής τελών κυκλοφορίας
Επικυρωμένο γνήσιο αντίγραφο κοινοτικής άδειας του Κανονισμού (ΕΚ) 1071/2009
Αποδεικτικό καταβολής τέλους μεταβίβασης του άρθρου 27 ν. 2873/2000.
Συμβολαιογραφικό πληρεξούσιο προς το φυσικό πρόσωπο που εκπροσωπεί την μεταφορική επιχείρηση στην καταχώριση της μεταβίβασης στο βιβλιάριο μεταβολών κυριότητας και κατοχής.
Πράξη εξόφλησης για το φορτηγό αυτοκίνητο.
Αντίγραφο δελτίου αστυνομικής ταυτότητας ή άλλου εγγράφου αναγνώρισης ταυτότητας του φυσικού προσώπου που υποβάλλει την αίτηση.
Από τα νομιμοποιητικά έγγραφα θα πρέπει να προκύπτει η εκπροσώπηση της μεταφορικής επιχείρησης.
Από το βιβλιάριο μεταβολών κυριότητας και κατοχής προκύπτει το ιδιοκτησιακό καθεστώς του φορτηγού αυτοκινήτου. Στο βιβλιάριο μεταβολών κυριότητας και κατοχής καταχωρείται η μεταβίβαση του φορτηγού αυτοκινήτου δημοσίας χρήσης με την άδειά του. Σχετική διοικητική διαδικασία για φορτηγά αυτοκίνητα που μεταβιβάζονται χωρίς την άδειά τους (ως εμπόρευμα) είναι η "Καταχώριση Συμφωνίας Μεταβίβασης Φορτηγού Αυτοκινήτου στο Βιβλιάριο Μεταβολών Κυριότητας και Κατοχής".
Αυτό το δικαιολογητικό κατατίθεται από τη μεταφορική επιχείρηση στην οποία μεταβιβάζεται το φορτηγό αυτοκίνητο δημοσίας χρήσης με την άδειά του.
Αυτό το δικαιολογητικό αφορά την μεταφορική επιχείρηση που μεταβιβάζει το φορτηγό αυτοκίνητο δημοσίας χρήσης με την άδειά του και ρυθμίζεται από τη φορολογική νομοθεσία.
Αυτό το δικαιολογητικό κατατίθεται για τη μεταφορική επιχείρηση που μεταβιβάζει το φορτηγό αυτοκίνητο δημοσίας χρήσης με την άδειά του.
Αυτό το δικαιολογητικό κατατίθεται για τη μεταφορική επιχείρηση στην οποία μεταβιβάζεται το φορτηγό αυτοκίνητο δημοσίας χρήσης με την άδειά του. Αυτό το δικαιολογητικό αναζητείται για τα φυσικά πρόσωπα που υπάγονται στην υποχρεωτική ασφάλιση του e-ΕΦΚΑ όπως ορίζεται από την ασφαλιστική νομοθεσία.
Το δικαιολογητικό αυτό κατατίθεται πριν από την έκδοση άδειας κυκλοφορίας για το φορτηγό αυτοκίνητο.
Aπαιτούνται δικαιολογητικά που αφορούν την εξακρίβωση της ταυτότητας του οχήματος με βάση τα τεχνικά χαρακτηριστικά του, τα οποία διαφοροποιούνται ανά περίπτωση, για παράδειγμα προκειμένου για καινούριο ή μεταχειρισμένο όχημα (όπως επιθεώρηση οχήματος, δελτίο ΚΤΕΟ κλπ), και δικαιολογητικά για τυχόν απαιτούμενο εξοπλισμό. Αυτά τα δικαιολογητικά δεν περιγράφονται σε αυτήν την διαδικασία.
Η μεταφορική επιχείρηση που μεταβιβάζει το φορτηγό αυτοκίνητο δημοσίας χρήσης καταθέτει στην αρμόδια υπηρεσία την πρωτότυπη άδεια κυκλοφορίας που είχε εκδοθεί στο όνομά της.
Αυτό το δικαιολογητικό κατατίθεται πριν την έκδοση της άδειας κυκλοφορίας όταν υπάρχει υποχρέωση περιοδικού τεχνικού ελέγχου του φορτηγού αυτοκινήτου σύμφωνα με τη νομοθεσία για τον περιοδικό τεχνικό έλεγχο.
Ανάλογα με το είδος των μεταφερόμενων εμπορευμάτων μπορεί να απαιτούνται δικαιολογητικά για το φορτηγό αυτοκίνητο, τα οποία προβλέπονται στις νομοθετικές ή κανονιστικές διατάξεις του δημόσιου φορέα που ρυθμίζει τις προϋποθέσεις μεταφοράς του συγκεκριμένου είδους, για παράδειγμα, άδεια μεταφοράς ζώντων ζώων κ.α. Αυτά τα δικαιολογητικά κατατίθενται πριν την έκδοση της άδειας κυκλοφορίας
Η μεταφορική επιχείρηση που μεταβιβάζει το φορτηγό αυτοκίνητο δημοσίας χρήσης καταθέτει στην αρμόδια υπηρεσία το επικυρωμένο γνήσιο αντίγραφο της κοινοτικής άδειας του Κανονισμού (ΕΚ) 1071/2009 που είχε εκδοθεί για το φορτηγό αυτοκίνητο στο όνομά της, σε περίπτωση που είχε εκδοθεί.
Αυτό το δικαιολογητικό κατατίθεται όταν η μεταφορική επιχείρηση παρίσταται μέσω αντιπροσώπου για την καταχώριση της μεταβίβασης στο βιβλιάριο μεταβολών κυριότητας και κατοχής του φορτηγού αυτοκινήτου.
Αυτό το δικαιολογητικό κατατίθεται εάν η μεταφορική επιχείρηση που μεταβιβάζει το φορτηγό αυτοκίνητο δημοσίας χρήσης με την άδειά του το κατείχε με παρακράτηση κυριότητας λόγω πίστωσης του τιμήματος.
Αυτό το δικαιολογητικό κατατίθεται από τη μεταφορική επιχείρηση στην οποία μεταβιβάζεται το φορτηγό αυτοκίνητο δημοσίας χρήσης με την άδειά του. Αυτό το δικαιολογητικό αναζητείται στις περιπτώσεις που προβλέπεται από την ασφαλιστική νομοθεσία.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Αυτό το δικαιολογητικό κατατίθεται για τη μεταφορική επιχείρηση στην οποία μεταβιβάζεται το φορτηγό αυτοκίνητο δημοσίας χρήσης με την άδειά του. Ο έλεγχος της κατάλληλης οικονομικής επιφάνειας της μεταφορικής επιχείρησης αφορά όλα τα φορτηγά δημοσίας χρήσης που διαθέτει. Το ύψος της οικονομικής επιφάνειας είναι 9000 ευρώ για το πρώτο όχημα, 5000 ευρώ για κάθε επιπλέον όχημα άνω των 3,5 τόνων και 900 ευρώ για κάθε επιπλέον όχημα μεταξύ 2,5 και 3,5 τόνων. Εάν η μεταφορική επιχείρηση διαθέτει μόνο οχήματα μεταξύ 2,5 και 3,5 τόνων, η οικονομική επιφάνεια είναι 1800 ευρώ για το πρώτο όχημα και 900 ευρώ για κάθε επιπλέον όχημα. Η κατάλληλη οικονομική επιφάνεια αποδεικνύεται με έναν από τους τρόπους που αναφέρονται στην σχετική διοικητική διαδικασία "Άδεια Άσκησης Επαγγέλματος Οδικού Μεταφορέα Εμπορευμάτων".
Χορηγείται και ηλεκτρονικά μέσω TAXISnet (σχετική η Ε.2034/19-3-2020 εγκύκλιος της Ανεξάρτητης Αρχής Δημοσίων Εσόδων με ΑΔΑ 6Σ6046ΜΠ3Ζ-ΛΒΨ). Η υποχρέωση αφορά την μεταφορική επιχείρηση που μεταβιβάζει το φορτηγό αυτοκίνητο δημοσίας χρήσης με την άδειά του. Αφορά την εξόφληση ή νόμιμη απαλλαγή από τα τέλη κυκλοφορίας του έτους εντός του οποίου λαμβάνει χώρα η μεταβίβαση και τα τέλη κυκλοφορίας προηγουμένων ετών τα οποία τυχόν οφείλονται για το χρόνο που το όχημα βρισκόταν στην κατοχή της μεταφορικής επιχείρησης που μεταβιβάζει το φορτηγό αυτοκίνητο δημοσίας χρήσης με την άδειά του, συμπεριλαμβανομένων των προβλεπόμενων προστίμων, όπως προβλέπεται στην φορολογική νομοθεσία. Αυτό το δικαιολογητικό κατατίθεται πριν την καταχώριση της μεταβίβασης στο βιβλιάριο μεταβολών κυριότητας και κατοχής.
Αυτό το δικαιολογητικό κατατίθεται στις περιπτώσεις που οφείλεται τέλος μεταβίβασης σύμφωνα με το άρθρο 27 ν. 2873/2000. Το τέλος μεταβίβασης επιβάλλεται για τη μεταβίβαση από επαχθή αιτία της κυριότητας αυτοκινήτου οχήματος. Από το τέλος απαλλάσσονται οι μεταβιβάσεις που εμπίπτουν στις διατάξεις του φόρου προστιθεμένης αξίας (ΦΠΑ). Για μηχανοκίνητα δημοσίας χρήσης οχήματα μεταφοράς εμπορευμάτων μαζί με την άδεια κυκλοφορίας τους, το τέλος μεταβίβασης ανέρχεται σε εβδομήντα πέντε (75) ευρώ για οχήματα κατηγορίας Ν1, σε εκατόν ογδόντα (180) ευρώ για οχήματα κατηγορίας Ν2 και σε τριακόσια εβδομήντα (370) ευρώ για οχήματα κατηγορίας Ν3. Για ρυμουλκούμενα ή ημιρυμουλκούμενα το τέλος μεταβίβασης ανέρχεται: για οχήματα κατηγορίας Ο3 σε 50 ευρώ και για οχήματα κατηγορίας Ο4 σε 75 ευρώ. Για οχήματα κατηγορίας Ο1 και Ο2 δεν οφείλεται τέλος μεταβίβασης.
Έκδοση Άδειας Κυκλοφορίας Φορτηγού Δημοσίας Χρήσης (ΦΔΧ) λόγω Μεταβίβασης
1. Αυτή η διαδικασία αφορά την έκδοση άδειας κυκλοφορίας φορτηγού δημόσιας χρήσης κατόπιν μεταβίβασης σε μεταφορική επιχείρηση του άρθρου 2 παρ. 7 ν. 3887/2010 για τη διενέργεια μεταφορών για λογαριασμό τρίτων. Αφορά άδειες Φ.Δ.Χ. αυτοκινήτων που εκδόθηκαν μέχρι την έναρξη ισχύος του ν. 3887/2010 (άρθρο 14 παρ. 3 ν. 3887/2010). 2. Περιγράφονται δύο διοικητικές διαδικασίες, που μπορούν να υλοποιούνται μαζί ή χωριστά: η διαδικασία καταχώρισης της μεταβίβασης του φορτηγού αυτοκινήτου δημοσίας χρήσης με την άδειά του (δηλαδή μαζί με το δικαίωμα κυκλοφορίας ως δημόσιας χρήσης) στο βιβλιάριο μεταβολών κυριότητας και κατοχής και η διαδικασία έκδοσης άδειας κυκλοφορίας φορτηγού δημοσίας χρήσης. 3. Εάν το φορτηγό αυτοκίνητο που μεταβιβάζεται δεν είναι κατηγορίας εκπομπών καυσαερίων τουλάχιστον EURO IV, η μεταφορική επιχείρηση στην οποία μεταβιβάζεται με την άδειά του υποχρεούται να το αντικαταστήσει με άλλο νεότερης τεχνολογίας κατηγορίας εκπομπών καυσαερίων τουλάχιστον EURO IV. Εξαιρούνται οι μεταβιβάσεις από κληρονομικά αίτια και με γονική παροχή σε τέκνα. Η μεταβίβαση από κληρονομικά αίτια ή με γονική παροχή σε τέκνα επιτρέπεται μόνο μια φορά για κάθε άδεια Φ.Δ.Χ., υπό την προϋπόθεση ότι τα οχήματα πληρούν τουλάχιστον τις προδιαγραφές του ευρωπαϊκού προτύπου εκπομπών ρύπων EURO Ι. 4. Δεν περιλαμβάνονται δικαιολογητικά που αφορούν την εξακρίβωση της ταυτότητας του φορτηγού αυτοκινήτου με βάση τα τεχνικά χαρακτηριστικά του και τον τυχόν απαιτούμενο εξοπλισμό ούτε οι διαδικασίες που αφορούν τον έλεγχο τεχνικής καταλληλότητας του φορτηγού αυτοκινήτου, καθώς και τα αντίστοιχα δικαιολογητικά κατά περίπτωση.
Τροποποίηση των άρθρων 4 και 5 του ν. 3887/2010.
Περί τρόπου μεταβιβάσεως εμπραγμάτων δικαιωμάτων επί αυτοκινήτων οχημάτων και μοτοσυκλετών.
Περί καθορισμού τρόπου και διαδικασίας χορηγήσεως των αδειών κυκλοφορίας των αυτοκινήτων οχημάτων και των υπαυτών ρυμουλκουμένων.
Περί καθορισμού τύπου βιβλιαρίου μεταβολών κυριότητος και κατοχής αυτοκινήτων οχημάτων και μοτοσυκλεττών, των επιβαλλομένων εις αυτό καταχωρίσεων, ως και του τρόπου εξευρέσεως στοιχείων των μεταβιβαζομένων αυτοκινήτων οχημάτων ή μοτοσυκλετών, δια την καταβολήν υπέρ του Δημοσίου των υπό του αρθρ. 4 του Ν.Δ. 1146/1972 οριζομένων τελών.
Κανονισμός (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου της της 21ης Οκτωβρίου 2009 σχετικά με τη θέσπιση κοινών κανόνων όσον αφορά τους όρους που πρέπει να πληρούνται για την άσκηση του επαγγέλματος του οδικού μεταφορέα και για την κατάργηση της οδηγίας 96/26/ΕΚ του Συμβουλίου, Επίσημη Εφημερίδα της Ευρωπαϊκής Ενωσης L 300/51 της 14.11.2009.
Απόδειξη της κατάλληλης οικονοµικής επιφάνειας για την έκδοση άδειας άσκησης επαγγέλµατος.
Ρυθμίσεις σχετικά με την καταβολή τελών κυκλοφορίας, τον έλεγχο οφειλών από τέλη κυκλοφορίας και κατά την μεταβίβαση οχημάτων.
Καθορισμός διοικητικών διαδικασιών και των αντίστοιχων εντύπων τους, που διεκπεραιώνονται και μέσω των Κέντρων Εξυπηρέτησης Πολιτών (ΚΕΠ).
Περί καθορισμού όρων, προϋποθέσεων και διαδικασίας καταχωρήσεως πάσης συμφωνίας μεταβιβάσεως της κυριότητος ή κτήσεως ετέρου εμπραγμάτου δικαιώματος επί αυτοκινήτων οχημάτων ή μοτοσυκλεττών εις το βιβλιάριον μεταβολών κυριότητος και κατοχής τούτων ως και περί ακυρώσεως των αδειών κυκλοφορίας αυτών.
Καταστατικό του Οργανισμού Ασφάλισης Ελευθέρων Επαγγελματιών (Ο.Α.Ε.Ε.).
Τέλος μεταβίβασης ρυμουλκουμένων - Τροποποίηση περ. β’, ε’ και προσθήκη περ. ζ’ στην παρ. 1 του άρθρου 27 του ν. 2873/2000
Θέματα φορτηγών δημόσιας χρήσης - Άδειες νομαρχιακών μεταφορών - Ρυθμίσεις κληρονομικών θεμάτων και μεταβιβάσεων φορτηγών δημοσίας χρήσης - Τροποποίηση άρθρου 85 ν. 5039/2023, παρ. 1 άρθρου 10 και παρ. 3 άρθρου 14 ν. 3887/2010
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Συγκεκριμένα, ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Τα έννομα μέσα σύμφωνα με το ν. 3852/2010 (ΦΕΚ 87 τ. Α) -Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης
Η Γραμματεία της Διεύθυνσης Μεταφορών και Επικοινωνιών της Περιφερειακής Ενότητας παραλαμβάνει την αίτηση και τα δικαιολογητικά που καταθέτει η μεταφορική επιχείρηση.
Η Γραμματεία της Διεύθυνσης Μεταφορών και Επικοινωνιών της Περιφερειακής Ενότητας καταχωρεί την αίτηση στο πρωτόκολλο της υπηρεσίας και χορηγεί στην επιχείρηση βεβαίωση υποβολής αιτήματος.
Ο Προϊστάμενος της υπηρεσιακής μονάδας αναθέτει τον χειρισμό της αίτησης σε αρμόδιο υπάλληλο.
Ο αρμόδιος υπάλληλος ελέγχει ότι η μεταφορική επιχείρηση έχει καταχωρηθεί στο Εθνικό Μητρώο Μεταφορικών Επιχειρήσεων (ΕΜΜΕ) και ότι διαθέτει άδεια άσκησης επαγγέλματος οδικού μεταφορέα εμπορευμάτων του Κανονισμού (ΕΚ) 1071/2009 σε ισχύ.
Ο αρμόδιος υπάλληλος εισάγει στο Μητρώο Αδειών Κυκλοφορίας Οχημάτων τα στοιχεία της μεταβίβασης και εκτυπώνει το υπηρεσιακό αντίγραφο της άδειας κυκλοφορίας για τον φάκελο του οχήματος.
Ο αρμόδιος υπάλληλος παραδίδει στην μεταφορική επιχείρηση την άδεια κυκλοφορίας του φορτηγού αυτοκινήτου.
Ο αρμόδιος υπάλληλος εκτυπώνει από το Μητρώο Αδειών Κυκλοφορίας Οχημάτων το νέο έντυπο άδειας κυκλοφορίας του φορτηγού αυτοκινήτου.
Πρωτοκόλληση αίτησης και χορήγηση βεβαίωσης υποβολής αιτήματος
Ελεγχος της πληρότητας της αίτησης και των δικαιολογητικών
Έλεγχος για τη μεταφορική επιχείρηση στο Εθνικό Μητρώο Μεταφορικών Επιχειρήσεων(ΕΜΜΕ)
Καταχώριση της συμφωνίας μεταβίβασης στο βιβλιάριο μεταβολών κυριότητας και κατοχής του οχήματος
Καταχώρηση της άδειας κυκλοφορίας φορτηγού δημοσίας χρήσης στο Μητρώο Αδειών Κυκλοφορίας Οχημάτων
Εκτύπωση άδειας κυκλοφορίας φορτηγού αυτοκινήτου από το Μητρώο Αδειών Κυκλοφορίας Οχημάτων
Χορήγηση άδειας κυκλοφορίας φορτηγού αυτοκινήτου
Άδεια Κυκλοφορίας Φορτηγού Δημοσίας Χρήσης (ΦΔΧ) λόγω Μεταβίβασης# ERR7a58a0fce06c1dd5fe25bb8dfb063d7b